พอดีว่าหนูลองเช็คต่อมน้ำเหลืองตัวเองค่ะ วางสามนิ้วคลำๆแถวขาหนีบรู้สึกว่ามี 2 ก้อนเล็กประมาณ 0.5มม. ไม่เจ็บ แต่คลำแถวใต้ท้องน้อย แถวๆเนินเหนืออวัยวะเพศ ห่างจากขาหนีบประมาณ 5 -6 ซม. มีก้อนนึงใหญ่ประมาณ 1ซม.เลยค่ะ คลำเจ็บ อยากรู้ว่ามันจะเป็นต่อมน้ำเหลือง หรือว่าอวัยวะอื่นคะ กังวลว่าจะเป็นต่อมน้ำเหลืองโตค่ะ
สวัสดีค่ะ การวินิจฉัยที่เป็นไปได้1.ต่อมน้ำเหลืองโตที่ขาหนีบมักเกิดตามหลังการอักเสบ เช่นเป็นโรคติดเชื้อบริเวณอวัยวะเพศหรือในอุ้งเชิงกรานหรือในทางเดินปัสสาวะ กดแล้วเจ็บ อาจพบก้อนเดียวหรือหลายก้อนก็ได้ ถ้ารักษาอาการติดเชื้อหาย ต่อมน้ำเหลืองจะค่อยๆยุบไปเอง นึกถึงภาวะนี้มากที่สุดเพราะพบได้บ่อยค่ะแต่ถ้าต่อมน้ำเหลืองโตจากสาเหตุอื่นเช่นเป็นมะเร็งต่อมน้ำเหลือง หรือมะเร็งในช่องท้องหรืออุ้งเชิงกรานแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง เลือดออกผิดปกติจากช่องคลอด2.เนื้องอกไขมัน (lipoma) ซึ่งไม่ใช่เนื้อร้าย อาจจะโตช้าๆ ไม่มีอันตรายอะไร แต่ถ้าอยากเอาออกก็สามารถทำได้ค่ะ ปรึกษาศัลยแพทย์3.ถุงน้ำในต่อมไขมันอุดตัน จะเป็นก้อนกลมกลิ้งไปมาได้ตื้นๆที่ชั้นใต้ผิวหนัง อาจพบรูเปิดที่ก้อนแล้วมีไขมันไหลออกมา ไม่ใช่มะเร็ง แต่ควรรักษาให้หาย เพราะถ้าปล่อยไว้อาจอักเสบและติดเชื้อตามมาได้การแยกโรคคงต้องอาศัยการตรวจร่างกายของอวัยวะข้างเคียง ร่วมกับซักประวัติเพิ่มเติมว่าน่าจะมีการติดเชื้อของระบบใดร่วมด้วยหรือไม่ดังที่กล่าวไปการดูแลตัวเองเบื้องต้นไม่ไปกดก้อนบ่อยๆ ถ้ามีอะไรไหลออกมา ไม่ควรไปบีบซ้ำ รักษาความสะอาดผิวหนังบริเวณขาหนีบได้ตามปกติ และสังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่นเลือดออกจากช่องคลอด ตุ่มหนองที่อวัยวะเพศ มีตกขาวมาก มีไข้ ถ้ามีอาการเหล่านี้แนะนำให้รีบไปพบแพทย์ค่ะ